འོ་ན།ད་ཐེངས་ཀྱི་རྒྱ་སྤྱི་གསར་ལམ་ཁག་ཏུ་རིག་དངོས་རྙིང་པ་འདི་ལྷུང་བཟེད་ཡིན་པར་ཞིབ་འཇུག་པ་རྣམས་ཀྱིས་ཐག་བཅད་ཟིན་པ་དོན་ལ་གནས་དགོས་ཤིང་།གལ་ཏེ་ཆུ་རྫ་དང་ཕོར་པ་གཉིས་ནོར་སོང་ན་ཧ་ཅང་གི་ཧེ་བག་ཆེན་པོ་མ་ཡིན་ནམ།དེ་གཉིས་ནོར་བ་མི་སྲིད་པས་འདི་ནི་ལྷུང་བཟེད་ཆེན་པོ་ཞིག་ཡིན་པར་བཞག་ནས་ཀླན་ཀ་ཆུང་བར་སེམས་མཁན་ཡོད་སྲིད་པས།དེ་ནི་ཁྱོད་ཀྱིས་ཅི་བདེར་མཛོད་ཅེས་གསོལ་ཞུ་འདོད་བྱུང་ཞིང་།འདི་ནི་གཞན་གྱིས་བཤད་ཚད་ལ་ལེགས་སོ་སྟེར་བ་མི་ནུས་པའི་གོམས་གཤིས་ཅན་གྱི་རྟོག་གེ་བ་ཞིག་གི་སེམས་ཀྱི་འགྱུར་འགྲོས་ཤིག་ཏུ་ངོས་འཛིན་གྱིས་གཡོལ་ཏེ་སོང་ན་འཐུས་པར་འགྱུར་རོ།